ফের করোনার দাপট! আক্রান্ত এক মহিলা

কলকাতা: ফের কি সেই বীভৎস স্মৃতি ফিরে আসতে চলেছে? কেন বলছি জানেন….কারণ ফের শহরে করোনার দাপট! তিলোত্তমার এক মহিলা ফের এই মারণ ভাইরাসে আক্রান্ত হয়ে ভর্তি হয়েছে হাসপাতালে। বাইপাসের ধারে এক বেসরকারি হাসপাতালে ভর্তি রয়েছেন তিনি। জানা যাচ্ছে, ৪৯ বছর বয়সী ওই মহিলা গত ১৫ দিন ধরে জ্বরে ভুগছিলেন। জ্বর ক্রমাগত বাড়ছে বই কমছেনা। এই অবস্থায় তাঁকে ভর্তি করা হয় হাসপাতালে, আর সেখানেই তার কোভিড টেস্ট করা হয়, যেখানে ধরা পরে তিনি কোভিড পজেটিভ।

আরও পড়ুন: ভুয়ো ভোটার নিয়ে এবার সরব তৃণমূল-বিজেপি

তবে হাসপাতাল সূত্রে খবর এটি কোভিড ১৯ নয়, এটি করোনা ভাইরাস এইচ কে ইউ ওয়ান (HKU1)। জানা যাচ্ছে, এটি কোভিডের একটি অংশ। তবে তা কোভিড ১৯ এর মত অতটা প্রভাবশালী নয়।

উল্লেখ্য, কোভিডে আক্রান্ত ওই মহিলার চিকিৎসা চলছে অরিন্দম বিশ্বাসের তত্ত্বাবধানে। তিনি জানিয়েছেন, ‘ হয়তো এই স্ট্রেনটি রয়েছে তবে তাদের কাছে প্রথম ধরা পড়েছে। যদিও এটি খুব বিপজ্জনক নয়। তবে সাবধান থাকতে হবে এবং জ্বর হলে অবশ্যই চিকিৎসক দেখানো এবং পরীক্ষা করতে হবে।’

দেখুন অন্য খবর